Intal
Parlament des Asturiis il dinei di mandâ fûr ancje par asturian lis
convocazions pes riunions de Comission speciâl metude sù par decidi
sui nivei di difese e di promozion di cheste lenghe al à vierzût un
scuintri politic avonde dûr. Al è bastât che i rapresentants dal
PP a menaçassin di impugnâ denant dal tribunâl la convocazion tal
câs che e fos stade metude jù in forme bilengâl par che i deputâts
socialiscj (PSOE) e dal Foro Asturias a acetassin che l’at al fos
fat dome par spagnûl. A fâi cuintri a cheste linie a son restâts
cussì juste i rapresentants di Podemos e di Izquierda Unida. Pai
prins la mancjance dal oblic di produsi i ats parlamentârs in forme
bilengâl no je une reson suficiente par impedî di doprâ ancje
l’asturian; par IU produsi un at bilengâl ancje se il regolament
parlamentâr no lu previôt in maniere esplicite al è dome cuistion
di volontât politiche. Pes organizazion impegnadis pe lenghe
proprie, chest episodi al dimostre inmò di plui la dibisugne che
l’asturian al vegni ricognossût intal Statût di autonomie tant
che lenghe couficiâl des Asturiis.
Font:
Asturies.com, 15/02/16; 20
minutos, 22/02/16
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn ast_Latn glg_Latn